cyanic-selkie/wikianc huggingface dataset:
Bergslia (Oslo)
Bergslia (1A–39, 10–28) er en vei på Ullevål og Berg i bydel Nordre Aker i Oslo. Den går fra Sognsveien parallelt med Sognsvannsbanen på sørsiden til John Colletts allé.
Rune Godtland
Rune Godtland (født 1982) er en norsk friidrettsutøver som representerer Idrettsklubben Tjalve. Tidligere representerte han Trondheim Friidrett og Ranheim Friidrett.
Kristen I. Sylten
Kristen Ingebjørn Sylten (født 22. mai 1915 på Sylten gård i Åbygda, død 18. mai 1987) var en gårdbruker og lokalpolitiker (Ap) som var ordfører i Bindal kommune fra 1964 til 1967, og fra 1980 til 1983.
Dietrich Stobbe
Dietrich Stobbe (født 25. mars 1938 i Weepers i Ostpreußen i Tyskland, død 19. februar 2011 i Berlin) var en tysk politiker fra SPD. Stobbe var utdannet statsviter. Han var fra 1977 til 1981 regjerende borgermester i Berlin og fra 1983 til 1990 medlem av Forbundsdagen for Vest-Berlin.
Argentina under VM i friidrett 2023
Argentina deltok under VM i friidrett 2023 (utendørs) fra 19. til 27. august 2023 i Budapest i Ungarn.
Resultater
Argentina var påmeldt med 10 utøvere.
Magne Hegdal
Magne Gunnar Hegdal (født 27. desember 1944 i Gjerdrum) er en norsk komponist, pianist og musikkritiker. Han debuterte som pianist i 1969. Han studerte komposisjon med Conrad Baden og Finn Mortensen og tok diplom som komponist fra Musikkonservatoriet i Oslo i 1972. Hegdal har undervist ved Norges musikkhøgskole og har hatt en utstrakt virksomhet som skribent og foreleser innen klassisk- og samtidsmusikk. I mange år var han Dagbladets faste musikkritiker.
I løpet av 1970-årene var Hegdals musikk preget av aleatoriske prinsipper. Hans komposisjonsteknikk omfattet prosedyrer for bruk av tilfeldighet, som så musikken ble et resultat av. Uten formutvikling i tradisjonell betydning av ordet, tok musikken sikte på uforutsigelighet innen gitte grenser satt opp av komponisten. Senere har Hegdals komposisjonsstil utviklet seg mot større stilistisk åpenhet og et mer variert og direkte uttrykk, men han er fortsatt opptatt av å balansere tilfeldighet og orden i sine verker.
Magne Hegdals hovedinstrument, piano, har en fremtredende posisjon i hans verkliste. Han har også skrevet mye kammermusikk og musikk for større ensembler og orkester. Hans verker med vokale innslag er blant hans hyppigst fremførte, for eksempel Air og Make Believe Rag, som begge har vært fremført ved International Society for Contemporary Music-festivaler. Et prosjekt fra Hegdals produksjon av spesiell interesse er Herbarium (1974-2002), et forsøk på å få musikk til å nærme seg naturen gjennom en kombinasjon av faste strukturer og tilfeldighet. I sin endelige versjon har dette verket blitt oppført en rekke ganger, og det er også innspilt, av pianisten Herbert Henck. Beslektede verker er Songs and Flowers og Decett (2007), mens Form (for strykeorkester) og klarinettkvintetten Veränderungen ohne Thema representerer et friere og mer personlig uttrykk. Stort sett for fiolin og piano (2005-2008) dreier seg igjen om forholdet mellom kunst og natur. I dette omfattende verket inkluderes ulike tilnærminger til komposisjon, fra streng organisering til improvisasjon.
Verket Morgensolens sange for solister, kor og orkester ble i 1985 kåret til årets verk av Norsk Komponistforening. Denne utmerkelsen har han også mottatt for multimediaverket Konsert (1986), For 2 nr.3 (1993) og i 1996 for Grande symphonie de salon. Hegdal mottok i 2002 Lindemanprisen, og Arne Nordheims komponistpris i 2014. Han har to nominasjoner til Nordisk råds musikkpris, for Grande symphonie de salon i 1998, og Stort sett i 2012.
Petter Winther
Petter Winther (født Gåre Søraunet, 1988 i Trondheim) er en norsk skuespiller, komponist, sanger og illustratør.
Khomanifolkets kulturlandskap
Khomanifolkets kulturlandskap (ǂKhomani Cultural Landscape) ligger nordvest i Sør-Afrika, på grensen til Botswana og Namibia. Området tilsvarer stort sett Kalahari Gemsbok nasjonalpark. Området ble innlemmet på UNESCOs verdensarvliste i 2017.
Petter Winther
Winther har skuespillerutdanning fra både Statens Teaterhøgskole ved KHiO (Kunsthøgskolen i Oslo) og Akademi for Scenekunst. Winther har siden 2015 vært tilknyttet Det Norske Teatret, Trøndelag Teater, Teatret Vårt, Sogn og Fjordane Teater, Rabarbrateatret, Vega Scene og kompaniet PONR.
Khomanifolkets kulturlandskap
Det utstrakte ørkenlandskapet inneholder kulturminner fra menneskelig tilstedeværelse fra steinalderen til i dag. Det er knyttet til kulturen til de tidligere nomadiske khomaniene, en gruppe i sanfolket, og er vitnesbyrd om de kulturelle og økologiske tilpasningene som ǂkhomaniene gjorde for å overleve i de karrige ørkenforholdene. De utviklet en spesifikk etnobotanisk kunnskap, kulturell praksis og et verdensbilde knyttet til egenskapene ved landskapet.
Petter Winther
Winther er også barnebokillustratør for WilhelmsenWinther forlag.
Deutscher Verband für Frauenstimmrecht
Deutscher Verband für Frauenstimmrecht (Det tyske forbundet for kvinnelig stemmerett) ble grunnlagt i Hamburg i 1902. Blant stifterne var Anita Augspurg, Lida Gustava Heymann, Minna Cauer og Helene Stöcker. Organisasjonen ble stiftet som Deutscher Verein (forening) für Frauenstimmrecht, og navnet ble endret til Verband (forbund) i 1904. Tyskland innførte kvinnelig stemmerett etter andre verdenskrig, i Weimarrepublikken i 1918.
Etter utbruddet av første verdenskrig, ble engasjementet til kvinnene i stemmerettsbevegelsen overført til andre formål. Deler av den borgerlige kvinnebevegelse og de sosialdemokratiske kvinnene inngikk en form for borgfred for å støtte sitt land i krigen. Andre, som Anita Augspurg og Lida Gustava Heymann, sluttet seg til pasifistene.
Stambane
Stambane er en jernbane som forbinder landsdeler.
I Norge har man disse stambanene, listet opp kronologisk:
Oppdatert
Oppdatert er en norsk nyhetspodkast utgitt av NRK Nyheter. Den første episoden ble publisert 29. november 2019. Podkasten ble kåret til «Årets podkast» på den norske radiobransjens fagprisutdeling Prix Radio den 30. oktober 2020.
Programleder for Oppdatert er Gry Veiby, som overtok for Ragna Nordenborg. Regi og lyddesign på de første 100 episodene var ved Petter Sommer og redaksjonssjef var Eva Midttun Leira. Vignettmusikken er laget av Martin Horntveth.
Liste over fylkesordførere i Møre og Romsdal
Liste over fylkesordførere i Møre og Romsdal siden fylkeskommuneloven trådte i kraft den 1. januar 1964.
Lena Granhagen
Karin Anna-Lena Granhagen (født 1938) er en svensk skuespiller og sanger. Hun har opptrådt i 40 filmer og TV-serier siden 1958. Hun spilte hovedrollen i filmen Made in Sweden fra 1969, som vant Sølvbjørnen-prisen på den 19. internasjonale filmfestivalen i Berlin.
George Smith
George Smith er navnet til flere personer:
Verdenscupen i alpint 2017/18 — Utfor menn — Bormio
Det 3 Utfor rennet for menn gikk i italienske Bormio torsdag 28 desember 2017.
Victor Herbert
Victor August Herbert (født 1. februar 1859 i Dublin, død 26. mai 1924 i New York City) var en irskfødt amerikansk komponist, cellist og dirigent med tysk bakgrunn. Selv om Herbert hadde en solid karriere som cellosolist og dirigent, er han best kjent som komponist av mange suksessfulle operetter som hadde premiere på Broadway fra 1890-tallet til første verdenskrig. Han var også en av de fremste Tin Pan Alley-komponistene, og etablerte senere American Society of Composers, Authors and Publishers. Som profilert komponist skrev Herbert to operaer, en kantate, 43 operetter, musikk til 10 skuespill, 31 komposisjoner for orkester, ni bandkomposisjoner, ni cellokomposisjoner, fem fiolinkomposisjoner med piano eller orkester, 22 pianostykker og utallige sanger og koralverk. Han arrangerte også verker av andre komponister for orkester, blant annen musikk.
Tidlig på 1880-tallet begynte Herbert en karriere som fiolinist i Wien og Stuttgart da han begynte å komponere orkestermusikk. Herbert og hans hustru Therese Förster, som var sangerinne, flyttet til USA i 1886 da begge ble ansatt ved Metropolitan Opera. I Statene fortsatte Herbert sin karriere mens han også underviste ved National Conservatory of Music, dirigerte og komponerte. Hans mest notable instrumentalkomposisjon var Cello Concert No. 2 i E minor, Op. 30 (1894), som ble standardrepertoar, og hans Auditorium Festival March (1901). Han ledet Pittsburgh Symphony fra 1898 til 1904 og etablerte deretter Victor Herbert Orchestra som han dirigerte resten av sitt liv.
Herbert begynte å komponere operetter i 1894, hvorav flere ble suksesser, deriblant The Serenade (1897) og The Fortune Teller (1898). Enda mer vellykket var noen av de operettene som han skrev etter hundreårsskiftet (1900-tallet): Babes in Toyland (1903), Mlle. Modiste (1905), The Red Mill (1906), Naughty Marietta (1910), Sweethearts (1913) og Eileen (1917). Etter første verdenskrig da musikksmaken endret seg, begynte Herbert å komponere musikaler og bidro til musikk i andre komponisters show. Mens noen av disse ble godt mottatt, oppnådde han aldri samme nivå av suksess som han hadde med sine mest populære operetter.
Oppvekst og utdannelse
Victor Herbert ble født i Dublin i Irland av protestantiske foreldre, Edward Herbert (død 1861) og Fanny Herbert (født Lover). Hans far døde da Victor Herbert var bare to år gammel. Like etter tok moren med seg sønnen og flyttet til sine foreldre i London. Hans bestefar var den irske forfatteren og komponisten Samuel Lover. Loverfamilien hadde ofte besøk av musikere, skribenter og kunstnere i sitt hjem. Herbert flyttet til sin mor i Stuttgart i 1867, et år etter at hun hadde giftet for andre gang, med en tysk lege, Carl Schmidt fra Langenargen. I Stuttgart fikk han en sterk liberal utdanning ved Eberhard-Ludwigs-Gymnasium, hvor det også ble undervist i musikk.
Tidlig karriere og flytting til USA
Allerede før han begynte å studere med Cossmann, var Herbert profesjonelt engasjert for å spille konserter i Stuttgart. Hans første stilling var med fløyte og piccolo, men snart dreide han til kun å spille cello. Da han var fylt 19 år, hadde Herbert fått ansettelse som soloist ved flere viktige, tyske orkestre. Han spilte i orkesteret til den velstående russiske baronen Paul von Derwies for noen få år, og i 1880 var han solist for et år i Eduard Strauss' orkester i Wien. Herbert sluttet seg til hofforkesteret i Stuttgart i 1881, hvor han ble værende de neste fem årene. Der fikk han komponere sine første instrumentale verker og spilte solo på premieren til sine første to store verker: Suite for cello og orkester Op. 3 (1893) og Cello Concerto No. 1, Op. 8. I 1883 ble Herbert valgt av Johannes Brahms til å spille i et kammerorkester for å feire Franz Liszt, da Liszt var 72 år gammel. Denne konsert ble holdt i Zürich.
I 1885 be Herbert romantisk involvert med Therese Förster (1861–1927), en sopran som han nylig hadde opptrådt sammen med. Förster sang flere ledende roller ved «Stuttgart Opera» i 1885 frem til sommeren 1886. Etter et år ble paret gift 14. august 1886. Den 24. oktober 1886 flyttet de til USA da de begge var blitt hyret av Walter Damrosch og Anton Seidl til stillinger ved Metropolitan Opera i New York City. Herbert ble ansatt som førstedirigent for operaens orkester og samtidig som cellist, mens ektefellen ble engasjert til hovedroller ved «Met». Under overfarten til Amerika, ble Herbert og hans hustru venner med sine medpassasjerer på båten, den fremtidige dirigenten ved Metropolitan Opera, Anton Seidi og andre sangere som skulle begynne ved «Met».
Musikklivet i New York City
I løpet av sommeren 1888 ble Herbert Seidls assisterende dirigent ved New York filharmonien s ti ukers sommerkonsertsesong på Boardwalk ved Brighton Beach, en prestisjefylt post. Seidls konsertsesong gjorde Brighton Beach til et viktig sted for New Yorks musikalske venue hver sommer. Herbert dirigerte et 80-manns orkester med lettere stykker, samtidig med et mer seriøst repertoar for sommerkonsertene og for festivaler i løpet av de neste få årene. Herberts forbindelse med New York filharmonien endte i 1898 etter elleve sesonger, hvor han tidvis var assisterende dirigent, gjestedirigent og solocellist. Høsten 1888 ble Herbert leid av sopranen Emma Juchs for å dirigere et «concert party» under en turné til byer og landsbyer i Midtvesten, som hadde opplevd lite av musikk. De hadde et variert program av sanger, operascener og arier. Akkompagnatøren var vanligvis pianisten, Adele Aus de Ohe med Herbert på cello. Gruppen presenterte sine konserter til sine rike tilhørere i fasjonable, private selskap og oftest for mindre, lokale tilhørere, og ga de en innføring i opera, sang og tidens musikk.
Suksess som dirigent og komponist
Den 1. desember 1888 satte Seidl Herberts Serenade for String Orchestra, Op. 12 på programmet for en konsert i Steinway Hall med komponisten som dirigent. I januar var Herbert og fiolinisten Max Bendix solister på den amerikanske premieren i den utfordrende Double Concerto, Op. 102 for fiolin, cello og orkester av Brahms. Dirigenten Theodore Thomas inviterte Herbert til å dirigere og spille med ham i Chicago. I 1889 dannet Herbert «Metropolitan Trio Club» med Bendix og pianisten Reinhold L. Herman. Bransjebladet Musical Courier ga overstrømmene ros til både Herberts komposisjoner («refined taste, abundant melodic invention») og hans spill: ''«As a violincellist, Mr. Herbert ranks with the foremost alive». '' Seidl brakte Herbert, Förster, Bendix, Juchs, Ohe og Lilli Lehmann sammen i et stort orkester og et kor på 500 sangere til Pittsburgh i Pennsylvania i mai 1889 som del av en stor musikkfestival for å feire den nye Exposition Building.
Herbert både spilte i og dirigerte for Worcester Music Festival i Massachusetts, som han ofte returnerte til gjennom 1890-tallet. Høsten 1889 spilte Herbert sammen med fakultetet til «National Conservatory of Music» hvor han underviste i cello og komposisjon i flere år. I 1890 ble han ansatt som dirigent for «Boston Festival Orchestra» og var der i flere sesonger frem til 1893, i tillegg til all dirigering andre steder. I 1891 hadde Herbert premiere på en ambisiøs cantata, The Captive, for solister, kor og fullt orkester. Hans Irish Rhapsody (1892) fikk en kort, men intens populær periode.
Herbert ble dirigent for regimentmusikken i New York, The 22nd Regimental Band of the New York National Guard i 1894, som var grunnlagt av Patrick Gilmore, og kom inn etter den mislykkede etterfølger David Wallis Reeves. Herbert turnerte med regimentmusikken gjennom 1900, som spilte både hans egne komposisjoner og fra et repertoar som han hadde arrangert. Herberts marsjer var noen ganger tatt fra materiale fra hans operetter. Gjennom hele sin karriere var Herbert godt likt av orkestermusikere for sin enkle og upresentiøse opptreden. Han fortsatte å komponere orkestermusikk og skrev noen av sine fineste verker: Cello Concerto No. 2 in E minor, Op. 30, som hadde premiere i 1894.
Pittsburg symfoniorkester
I 1898 ble Herbert førstedirigent for Pittsburgh symfoniorkester, en stilling han hadde frem til 1904. Under hans ledelse ble orkesteret et av de større amerikanske ensemble og ble foretrukket av kritikere, i likhet med New York Philharmonic og Boston Symphony Orchestra. Orkesteret turnerte til mange av de store byene under Herbert som dirigent. Det hadde premiere på Herberts Auditorium Festival March ved feiringen av Chicagos Auditorium Theatre i 1901. Etter en tvist med ledelsen av Pittsburgh Symphony i 1904, sa Herbert opp sin stilling og grunnla sitt eget orkester Victor Herbert Orchestra. Han dirigerte et program med lett orkestermusikk sammen med et mer seriøst repertoar (som han hadde gjort tidligere med Anton Seidls Brighton Beach Orchestra). Hans orkester gjorde mange akustiske innspillinger, både for Edison Records fra 1909 til 1911, og for Victor Talking Machine Company fra 1911 til 1923. Herbert var også cellosolist på flere Victor-innspillinger.
Aktivist for komponisters rettigheter
Tidlig på 1920-tallet forsvarte Herbert komponisters rett til å tjene på sine arbeider. I 1909 vitnet han for USAs kongress og påvirket dannelsen og utviklingen av opphavsrettsloven fra 1909. Denne loven skulle hjelpe og sikre komponisters rett til å kreve royalties fra salget av plateinnspillinger.
Herbert arbeidet også tett med John Philip Sousa, Irving Berlin og andre i forbindelse med dannelsen av American Society of Composers, Authors, and Publishers (ASCAP) og ble den 13. februar 1914 organisasjonens visepresident og direktør frem til sin død i 1924. Organisasjonen har historisk arbeidet for å beskytte skapende musikere og fortsetter dette arbeide i dag. I 1917 vant Herbert en rettstvist i De forente staters høyesterett som ga komponister gjennom ASCAP retten til å ta betaling, «performance fees» for offentlige forestillinger av deres musikk. ASCAP bestilte en statue til Herberts ære i New York Citys Central Park, den ble reist i 1927.
Bortgang og ettermæle
Gjennom livet hadde Herbert hatt svært god helse, men 65 år gammel døde han brått og uventet av hjerteinfarkt. Like før han døde hadde han hatt førpremiere i New Haven i Connecticut, med sitt nyeste show, The Dream Girl. Han etterlot seg hustruen og de to barna Ella Victoria Herbert Bartlett og Clifford Victor Herbert. Han ble gravlagt på Woodlawn Cemetery i The Bronx i New York.
Herbert og hans musikk har vært emne for flere filmer og tilknytning til musikk:
Komposisjoner
Herbert var en produktiv komponist. Som komponist huskes Herbert best for sine operetter. Bare et fåtall av hans øvrige verker blir oppført i dag. I de seneste tiårene har imidlertid noen av hans glemte verker fått ny popularitet.
Innspillinger
Følgende er en liste over noen av de best kjente innspillinger av Herberts musikk:
Football League 3. divisjon nord 1930–1931
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Centrum Tigers
Centrum Tigers er et basketballag fra Oslo som har lag i eliteserien BLNO. Noen av lagets viktigste nøkkelspillere er Øivind Lundestand, Magnus Midtvedt og Anders Stien.
Laget vant kongepokalen (sluttspillet) sesongen 2015/2016.
Harald Nilsen (1909–1997)
Harald Gustav Nilsen (født 7. april 1909 i Kristiania, død 11. mars 1997 i Oslo) var en norsk tegner og illustratør.
Harald Nilsen hadde bakgrunn som boktrykker og utdannelse i tegning og maling ved Carl von Hannos tegne- og maleskole 1924–1929 og Statens håndverks- og kunstindustriskole. Han arbeidet i mange år i Aftenposten og utformet og illustrerte i tillegg flere bøker, også noen med egne tekster. Han deltok på Høstutstillingen flere ganger i perioden fra 1930- til 1950-årene og ble premiert i Årets vakreste bøker i 1954 og 1960.
Fransk mesterskap i kappgang 1898
Fransk mesterskap i kappgang 1898 ble arrangert 3. juli 1898, i Courbevoie. Dette var det sjette franske mesterskapet i kappgang som ble arrangert.
Det ble konkurrert i 1 kilometer og 20 kilometer kappgang.
Menn
Foussemagne fortsatte løpet etter målgang og satte fransk rekord på 2 timer, med 20,752 km.
Pontificia Universidad Católica de Chile
Pontificia Universidad Católica de Chile (forkortet UC, eller PUC) er et universitet i Santiago i Chile. Det har tilnavnet «la Católica»/«la Cato», og er et av tre pavelige universiteter og i alt seks katolske universiteter i Chile. Dets ledelse og sentrale campus er på Avenida del Libertador Bernardo O'Higgins i hovedstaden.
Beskrivelse
Universitetet ble opprettet av erkebiskopen av Santiago den 21. juni 1888, og fikk rang som pavelig universitet den 11. februar 1930 av pave Pius XI.
En chilensk idrettsklubb, Club Deportivo Universidad Católica, mest kjent for sitt profesjonelle fotballag, er oppkalt etter universitetet.
Koronavirusarbeid
Vaksinekandidaten CoronaVac mot Covid-19 gjennomgår (siden august 2020) fase III-forsøk i Chile, med Pontificia Universidad Católica de Chile i spissen sammen med kinesiske Sinovac.
Nidaros Jets
Nidaros Jets er et basketballag fra Trondheim som har lag i eliteserien BLNO. Klubben ble stiftet av Luke Jenkinson i 2014 og spilte sin første sesong i BLNO i 2014/15 sesongen. Nidaros tok da over BLNO-lisensen fra Sverresborg Hoops Elite som da hadde spilt en sesong på øverste nivå.
Klubben kvalifiserte seg for første gang til BLNO-sluttspillet i 2016/17. Der ble det tap i best av 3 kamper mot Bærum Basket. I 2017/18 måtte klubben ut i kvalifisering våren 2018 for videre spill i BLNO sammen med Centrum Tigers og klubber fra regionale 1 divisjoner. Her ble plassen for videre spill i BLNO for sesongen sikret sammen med Centrum Tigers.
Bangladesh under VM i friidrett 2023
Resultater
Bangladesh var påmeldt med 1 utøver.
Nozomi Komuro
Nozomi Komuro (født 29. mai 1985) er en japansk skeletonkjører. Hun representerte landet sitt under Vinter-OL 2014 i Sotsji, der hun ble nummer 19.
Bodil Uthus
Bodil Uthus (født 5. oktober 1950) er ansvarlig redaktør for lokalavisa Selbyggen i Selbu. Hun har også utgitt boka Historien om Helge Morset.
Gaudenzio Binaschi
Gaudenzio Bernardo Binaschi (født 31. mars 1883 i Tornaco i Piemonte i Italia, død 23. mai 1968 i Pinerolo) var en italiensk katolsk biskop.
Prest
I tidlig alder kom han inn på stiftseminaret og 1. mai 1906 ble han ordinert til prest. Fra 1912 til 1915 var han lærer ved bispedømmeseminaret på øya San Giulio. Fra 1915 til 1918 var han feltprest og deretter fra 1919 til 1923 sogneprest i Varallo Pombia.
I 1923 ble han utnevnt til provosto for kollegialkirken San Vittore i Intra, en stilling han hadde frem til han ble utnevnt til biskop.
Biskop
Den 20. januar 1930 utnevnte pave Pius XI ham til biskop av Pinerolo; han etterfulgte Angelo Bartolomasi, do,mvar blitt utnevnt til militærbiskop for Italia. Den 30. mars mottok han bispeordinasjonen i San Vittore i Intra, av biskopen av Novara, Giuseppe Castelli; medkonsekratorer var biskopene Nicola Milone av Alessandria og Quirico Travaini av Fossano. Den 11. mai tok han bispedømmet Pinerolo i besittelse.
Han var biskop av Pinerolo i over tretti år. Han deltok som konsilsfader i de tre første sesjonene av Det andre Vatikankonsil. Den 22. mai 1960 var han hovedkonsekrator for Albino Mensa, valgt til biskop av Ivrea.
Han døde 23. mai 1968 i Pinerolo, og ble gravlagt i krypten til Pinerolos katedral.
Episkopalgenealogi
Hans episkopalgenealogi er:
Tay Bac
Tay Bac, vietnamesisk Tây Bắc (nordvest) er en av Vietnams regioner som ligger vest for Den røde elv. Regionen har fire provinser og ligger nordvest for hovedstaden Hanoi, nær grensen til Laos. Regionen har et innbyggerantall på om lag to og en halv millioner.
Marina Gilardoni
Marina Gilardoni (født 4. mars 1987) er en sveitsisk skeletonkjører. Hun representerte landet sitt under Vinter-OL 2014 i Sotsji, der hun ble nummer 18.
Tay Bac
Vietnams høyeste fjell, Fansipan, ligger i nordøst-regionen, nærmere bestemt i Lao Cai-provinsen.
Provinser
Regionen består av fire provinser. I tillegg regnes de to provinsene Lao Cai og Yen Bai normalt til denne regionen, selv om de formelt tilhører Nordøst-regionen, Đông Bắc.
Sfærisk tokant
En sfærisk tokant er en del av en kuleflate som er begrenset av to storsirkler. I plan eller euklidsk geometri vil en tokant (eller digon) være en polygon med to hjørner. De to sidene vil derfor falle sammen og tokanten degenererer derfor til et rett linjestykke.
Derimot er tokanter i sfærisk geometri veldefinerte da dens sider vil være deler av storsirkler. Hver av disse storsirklene ligger i et plan som går gjennom kulens sentrum. Hjørnene til tokanten er derfor alltid antipodiske punkt på kuleflaten. Vinkelen φ mellom disse planene kalles den dihedrale vinkelen. Den kan ha verdier som varierer mellom null og 360°. Arealet A til tokanten er direkte proporsjonalt med denne vinkelen. Er R radius til kulen, er hele dens overflate lik 4π R 2. Derfor er arealet til en sfærisk tokant
når den dihedrale vinkelen måles i radianer. Hvis den derimot måles i grader, blir arealet.
For eksempel, en sfærisk tokant på Jordens overflate med radius, med hjørner på Nordpolen og Sydpolen og sidekanter som består av en meridian gjennom London og en meridian φ = 10° lenger øst, vil ha et areal lik  = 14 millioner km2.
Slike sfæriske tokanter benyttes i fremstilling av kart som dekker deler av eller hele jordkloden.
Annet
I mange år på 60- og 70-tallet fantes det en populær jazz-café og værtshus med navn Tokanten i København på hjørnet av Vandkunsten og Rådhusstrædet.
Skøyenbakken (Oslo)
Skøyenbakken (1-11, 2-28) er en vei på Bryn i bydel Østensjø i Oslo. Nummereringsmessig går den fra Østensjøveien til Promenaden, men er enveiskjørt i motsatt retning.
Navnet ble vedtatt i 1917.
Nordre Skøyen hovedgård har adresse i denne veien (nr. 17). For øvrig har veien villabebyggelse.
TVM Comics
TVM Comics er et vietnamesisk forlag med hovedkontor i Ho Chi Minh-byen. Det gir hovedsakelig ut manga.
Gedser kirke
Gedser kirke er en kirke som ligger i Gedser ca. 22 km syd for Nykøbing Falster i Guldborgsund kommune.
Kirken ble oppført i 1914-15 ved arkitektene P.V. Jensen Klint og Carl Andersen. Kirken er bygget av lysegul teglsten og består av et langhus med halvrund koravslutning og et høyt tårn mot øst. Langhuset er orientert mot syd.
Skipet er utformet som et omvendt skip med spantene som støttepilarer.
I apsidens halvkuppelhvelv er en freskoutsmykning av Elof Riseby fra 1925. Utsmykningen bærer tittelen «Således elskede Gud verden».
VM i padling 2003
VM i padling 2003 (verdensmesterskapet i padling) ble arrangert i Gainesville, Georgia i USA i 2003.
Gedser kirke
På alterbordet står en syvarmet lysestake som er tegnet av Jensen Klint. Døpefonten er også tegnet av Jensen Klint.
VM i padling 2003
Menn
Ikke-olympiske øvelser
Kvinner
Ikke-olympiske øvelser
Skihopping i Ungarn
Ungarn hadde i mange år fram til slutten av 1980-tallet skihoppere i internasjonale mesterskap, Hoppuka og verdenscupen. De ungarske hopperne greide imidlertid bare svært unntaksvis å plassere seg på den øverste halvdelen av resultatlistene. I dag (2010) har landet bare noen få aktive skihoppere.
Historie
Det første hopprennet i Ungarn ble arrangert i 1909, fire år før det ungarske skiforbundet ble stiftet. På 1930-tallet ble det bygd hoppbakker flere steder i landet. En stund under 2. verdenskrig var den polske skihopperen Stanisław Marusarz flyktning i Ungarn, og under dekknavn fungerte han der som trener og planla flere hoppbakker.
Skihoppere
Ungarns beste plassering i VM eller OL er László Gellérs 19.-plass (av 58 deltakere) i storbakken i OL i Grenoble (Saint-Nizier) i 1968. Sándor Darabos ble nummer 28 av 63 deltakere i VM i Vysoké Tatry i 1935. Ingen ungarske skihoppere har deltatt i OL eller VM (senior) siden 1988.
I den tysk-østerrikske hoppuka deltok ungarske hoppere jevnlig fra 1960-tallet. Beste sammenlagtplassering greide László Csávás, som ble nummer 29 i 1962/63. I enkeltrenn hadde László Gellér den beste plasseringen, med 9.-plass i Bischofshofen i 1968. Siste gang ungarske hoppere var med i Hoppuka var i 1989. I verdenscupen greide László Fischer 12.-plass i normalbakken i Lake Placid i 1984. Det er eneste gang en ungarsk skihopper har tatt verdenscuppoeng. (Til og med sesongen 1992/93 fikk bare de 15 beste i verdenscuprenn poeng; etter det har de 30 beste fått poeng.)
Siden 2002 har bare åtte ungarere hoppet internasjonalt, hovedsakelig i FIS-cupen og junior-VM. Éi ungarsk jente har deltatt i internasjonale renn – Borbola Markovics var med i et FIS-renn (sommer-hoppuka) i mellombakken i Bischofshofen i 2004. I 2010 har FIS registrert bare tre aktive ungarske skihoppere.
Hoppbakker
Ungarns største hoppbakke er en K83-bakke i Mátraháza, som er forfalt og ikke brukbar. Det har også eksistert en K70-bakke ved Budapest. Landets eneste hoppanlegg som er i brukbar stand i dag ligger i Kõszeg, like ved grensa mot Østerrike, der den største bakken er K30.
Bjørn Båsen
Bjørn Båsen (f. 1981, Eggedal) er utdannet ved The Arts institute at Bournemouth (BFA) og Kunsthøgskolen i Oslo (MFA). Inspirert av kunsthistorie, kitsch, science fiction og litteratur utforsker Bjørn Båsen kontraster mellom skjønnhet og sårbarhet, estetikk og symbolikk, drøm og virkelighet. Arbeidene hans preges av ornamentikk, komplekse sammensetninger og en personlig mytologi. Han arbeider særlig med maleri, men også med skulptur og som tegneserieskaper. Verkene hans kjennetegnes av en figurativ stil med en realistisk utførelse.
Det umiddelbare uttrykket i verkene kan referere til romantikken og rokokko, men det har samtidig klare tematiske referanser til dagens samfunn. Verkene viser til både fortid og nåtid, og utforsker spenningen mellom det eventyrlige og realisme. På overflaten kan verkene hans være forførende og vakre, men ved nærmere undersøkelse avslører de ofte et mer urovekkende eller dyptgående innhold.
Utstillinger
Båsen har siden utgangen av Kunsthøgskolen i Oslo stilt ut både nasjonalt og internasjonalt.
Utvalgte soloutstillinger
QB Gallery, Oslo, NO (2024)
“Mythos”, NITJA Senter for Samtidskunst, Lillestrøm, NO (2022)
“Ghosts”, Galleri LNM, Oslo, NO (2020)
"Krønike", Galleri Brandstrup, Oslo, NO (2017)
"My Mouldy Avenue, Act I - Ascent", Galleri Brandstrup, Oslo, NO (2013)
Lucy Chaffer
Lucy Chaffer (født 19. oktober 1983) er en australsk skeletonkjører. Hun representerte landet sitt under Vinter-OL 2014 i Sotsji, der hun ble nummer 17.
Bjørn Båsen
Utstillinger
"Tainted Tales", Anya Tish Gallery, Houston, Texas, US (2011)
Galleri Brandstrup/The Solo Project, Basel, CH (2010)
"Taffelarium", Galleri Brandstrup, Oslo, NO (2009)
"The Green Room", Galleri Soft, Oslo, NO (2009)
Utvalgte gruppeutstillinger
"Sølvpust", Oseana Kunstsenter, Os, NO (2023)
"Båsen og Breivik", Oseana Kunstsenter, Os, NO (2023)
“Tales we tell”, QB Gallery, Oslo, NO (2022)
“30 Grader i Februar”, QB Gallery, Oslo, NO (2021)
“A Dream Within a Dream”, QB Gallery, Oslo, NO (2020)
“125 Objects, Choices, Stories”, Nordenfjeldske Kunstindustrimuseum, Trondheim, NO (2018)
"Hjemmets Skatter", Blaafarveværket, Modum, NO (2018)
"Transit", BGE Contemporary, Stavanger, NO (2018)
“What Wood Would", Nordenfjeldske Kunstindustrimuseum, Trondheim, NO (2017)
The Armory Show, New York, US (2013)
Haugar Vestfold Kunsmuseum, Tønsberg, NO (2013)
"To Be With Art Is All We Ask", Astrup Fearnley Museet, Oslo, NO (2012)
Market Art Fair, Stockholm, SE (2012)
Art Copenhagen, Copenhagen, DK (2011)
Rackstamuseet, Arvika, SE (2011)
The Solo Project, Basel, CH (2010)
"1+7", Galleri Brandstrup, Oslo, NO (2010
"God natt da du…", Stenersen Museet, Oslo, NO (2010)
"Sea Level", Pushkinskaya 10, St. Petersburg, RU (2009)
"Sort Romantikk", Nordnorsk Kunstmuseum, Tromsø, NO (2009)
"3-09", Bomuldsfabriken, Arendal, NO (2009)
"40/40", Stenersen Museet, Oslo, NO (2008)
"Obergeschoss Dritter Finger Rechts", Ballhaus Ost, Berlin, DE (2007)
Samlinger
Båsens kunstverk er innkjøpt av både private og offentlige samlinger
KODE Kunstmuseene i Bergen, NO
Nordnorsk Kunstmuseum, Tromsø, NO
Nordenfjeldske Kunstindustrimuseum, Trondheim, NO
The Brask Collection, Copenhagen, DK
DNB, NO
Statkraft, NO
Intel 8085
Intel 8085 var en 8-biter mikroprosessor konstruert og produsert av Intel. Mikroprosessoren ble lansert i 1976 og var en videreutviking av Intel 8080. Den var bakover-kompatibel med sin forgjenger, og introduserte nye avbruddsfunksjoner pluss en linje (pin) for direkte seriell innmatning og utmatning. Videre var behovet for -12V og -5V strømforsyning eliminert. 8085 trengte kun +5V, derav 5-tallet i navnet. Tilleggene bidro til å redusere kravene til eksterne støttekretser, noe som førte til enklere og mindre kostbare konstruksjoner, for eksempel mikrodatamaskiner.
8085 var et svar på Zilog Z80, en populær 8080-kompatibel konkurrent introdusert året før. Prosessorene kunne kjøre operativsystemet CP/M, introdusert i 1974 og en viktig brikke i det gryende mikrodatamaskin-markedet.
8085 støttet klokkehastigheter på 3, 5 og 6 MHz.
Mathurin Méheut
Mathurin Méheut (født 21. mai 1882 i Lamballe i Côtes-d'Armor, død 22. februar 1958 i Paris) var en fransk grafiker, maler, billedhogger, keramiker, illustratør og designer.
Méheut ble særlig kjent for en stor mengde skisser, malerier og andre arbeider som forestiller fiskere og bønder fra Bretagne i ulike hverdagssituasjoner. I 1921 utnevnte den franske forsvarsministeren Méheut til Peintre Officiel de la Marine, «offisiell marinemaler».
Camilla Carstens
Camilla Carstens (født 6. februar 1977) er en norsk tidligere håndballspiller. Hun spilte for Fjellhammer IL, ASPTT Metz i Frankrike og den danske klubben Ikast og på Norges kvinnelandslag i håndball. Hun ble europamester i 1998.
Carstens debuterte på landslaget i 1998.
Siggerudveien (Oslo)
Siggerudveien (1-805; ingen partallsadresser) er en vei på Klemetsrud i bydel Søndre Nordstrandi Oslo. Den går sørover fra Enebakkveien, krysser grensen til Nordre Follo kommune og fortsetter til tettstedet Siggerud. I Nordre Follo fortsetter veien som fylkesvei 36 (før 2010: fylkesvei 33) og som fylkesvei 154 til Klokkerud.
Navnet ble vedtatt i 1907.
Newberg
Newberg er en by i den amerikanske delstaten Oregon. Newberg ligger i Yamhill County i det nordvestlige Oregon, og er en forstad 40 km sørvest for Portland. Newberg hadde 22 068 innbyggere ved folketellingen i 2010.
Byen ble grunnlagt i nærheten av elven Willamette i 1848, og bar i begynnelsen navnene Chehalem og Roger's Landing. Bebyggelsen ble regulert i 1883 og gitt bystatus i 1889. Navnet Newberg skal komme fra byens første postmester, hvis hjemby var Neuberg i Tyskland. Kvekersamfunnet i byen grunnla George Fox University i 1885. Samme år flyttet den senere presidenten Herbert Hoover til byen.
Ved folketellingen i 2010 var innbyggerne i Keizer overveiende av europeisk (85,9 %) og latinamerikansk (13,5 %) herkomst. I perioden 2006–2010 var flesteparten av byens innbyggere sysselsatt innen offentlig tjenesteyting og administrasjon, industriproduksjon og varehandel. I samme periode levde i snitt 9,6 % av husholdningene og 14,4 % av befolkningen under fattigdomsgrensen.
Michelle Steele
Michelle Steele (født 8. mars 1986) er en australsk skeletonkjører. Hun representerte landet sitt under Vinter-OL 2014 i Sotsji, der hun ble nummer 14.
Lelde Priedulēna
Lelde Priedulēna (født 20. juli 1993) er en latvisk skeletonkjører. Hun representerte landet sitt under Vinter-OL 2014 i Sotsji, der hun ble nummer 15.
Ivan Ivanov-Vano
Ivan Ivanov-Vano (russisk: Иван Иванов-Вано), født 8. februar 1900 i Moskva, død 25. mars 1987, var en russisk animatør og tegnefilmregissør. Han var tilknyttet det russiske animasjonsfilmstudioet Sojusmultfilm.
Sentralamerikanske leker
Mesterskapet blir arrangert av ORDECA.
Football League 3. divisjon nord 1931–1932
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Marion Thees
Marion Thees (født 5. juli 1984) er en tysk skeletonkjører. Hun representerte landet sitt under Vinter-OL 2014 i Sotsji, der hun ble nummer 13.
Viking Fotballklubb i 1955–56
Hovedserien, avdeling A
{|
Siv Heim Sæbøe
Siv Heim Sæbøe (født 25. mars 1973) er en norsk tidligere håndballspiller som spilte for Bækkelagets SK og på Norges kvinnelandslag i håndball. Hun ble europamester i 1998.
Sæbøe debuterte på landslaget i 1998, og hennes posisjon var strekspiller.
Sandholts-Lyndelse kirke
Sandholts-Lyndelse kirke er en romansk kirke som ligger i landsbyen Lyndelse ca. 12 km utenfor Faaborg på Fyn.
Den nåværende kirken består av langhus, tårn og våpenhus. Tårnet og den vestlige delen av skipets nordmur stammer fra en tidligere bygning oppført i munkesten. I skipets nordmur mot vest er det rester av en norddør som er utvendig dobbeltfalset i spissbuet speil, innvendig flatbuet.
Fra tårnets mellometasje kan man se en spissbuet dobbeltarkade med midtpilar. Dette er muligens rester fra en tidligere takreisning. Rundt 1576 ble skipet forlenget mot øst, et tidligere kor er muligens blitt revet i forbindelse med denne ombygningen. Ved ombygningen i 1576 fikk kirken også innbygget åttedelt hvelv.
I østgavlen er det murt inn en sandstenstavle med våpen for Corfitz Rud og Birgitte Rosensparre. Våpenhuset ble bygget om i 1929 ved arkitekt K. Lehn Petersen.
Alterbordspanelet er fra slutten av 1500-tallet. Altertavlen er et maleri av Henrik Olrik fra 1868. I kirken er det også en nederlandsk altertavle med alabastrelieff fra ca. 1575. Et krusifiks fra ca. 1600 er hengt opp på nordveggen.
På prekestolen er det relieffer av Korsfestelsen og evangelistene og på lydhimmelen er det våpen for Erik Rud og Anne Hardenberg. Kirken har også stolegavler med årstallet 1576 og våpen for Erik Rud og Anne Hardenberg.
1822 i Russland
Begivenheter i året 1822 i Russland.
Simensbråtveien (Oslo)
Simensbråtveien (1-27, 2-44) er en vei på Simensbråten i bydel Nordstrandi Oslo. Den går fra Vårveien til Enebakkveien.
Navnet ble vedtatt i 1915.
Chadwick Boseman
Chadwick Aaron Boseman (født 29. november 1976, død 28. august 2020) var en amerikansk skuespiller. Han spilte flere historiske figurer, deriblant Jackie Robinson i 42 (2013), James Brown i Get on Up (2014) og Thurgood Marshall i Marshall (2017). Han er også kjent for å ha spilt superhelten «Black Panther» i filmene Captain America: Civil War (2016), Black Panther (2018), Avengers: Infinity War (2018) og Avengers: Endgame (2019). For øvrig spilte han blant annet i filmene 21 Bridges (2019) og Da 5 Bloods (2020).
Boseman døde 28. august 2020 etter en fire år lang kamp mot tarmkreft.
Armenia under VM i friidrett 2023
Armenia deltok under VM i friidrett 2023 (utendørs) fra 19. til 27. august 2023 i Budapest i Ungarn.
Resultater
Armenia var påmeldt med 1 utøver.
Verdenscupen i hurtigløp på skøyter – 100 meter menn
Verdenscupen i hurtigløp på skøyter – 100 meter menn var en av konkurranse-øvelsene som ble organisert av International Skating Union.
Phrissolaus
Phrissolaus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, gråbrun trebukk, kroppen litt spoleformet. Antennene er noe lengre enn kroppen. Pronotum er omtrent rektangulært med en liten, skarp, skrått bakoverrettet pigg nær bakhjørnet på hver side. Dekkvingene har rundede sider.
Levevis
Larvene lever i død ved.
Utbredelse
Arten er utbredt i Mellom-Amerika, kjent fra Nicaragua i nord til Panama i sør.
Silurveien (Oslo)
Silurveien (1–59, 2–46) er en vei på Ullern (bydel Ullern) i Oslo. Den går nordøstover fra Ullernchausseen, under Kolsåsbanen og i sløyfe vestover til Ullernåsen stasjon.
Veien het tidligere Vulkanveien, men fikk dagens navn i 1955 etter den geologiske perioden silur.
Veien har en blanding av boliger og næringsbygg. Silurveien sykehjem er i nr. 4-6.
Dong Bang Song Hong
Dong Bang Song Hong (vietnamesisk: Đồng Bằng Sông Hồng, «Den røde elvs delta») er en av Vietnams regioner og består av ni provinser. Hver av provinsene er ganske små, men likevel folkerike. Regionens provinser ligger omkring Den røde elv, herunder hovedstaden Hanoi og byområdene rundt Hải Phòng (som begge er selvstyrte provinser).
Provinser
Regionen består av ni provinser i tillegg til to selvstyrte kommuner.
EUs felles handelspolitikk
EUs felles handelspolitikk dreier seg om reglene for eksport og import mellom unionens medlemsland og land utenfor EU. Politikkområdet dekker handel med varer og tjenester samt spørsmål om blant annet de kommersielle sider ved immateriell eiendomsrett og direkte utenlandske investeringer. Handelspolitikken avgrenses mot det indre marked som dreier seg om handel medlemslandene imellom.
Rettslig grunnlag og innhold
EU har enekompetanse til å gi lover på området for handelspolitikken, og til å forhandle avtaler på medlemslandenes vegne. Handelspolitikken er dermed en del av EUs overnasjonale område. Det rettslige grunnlaget er TEUV artikkel 206 og artikkel 207.
Der er innført handelspolitiske beskyttelsesinstrumenter som for eksempel antidumpingstiltak, antisubsidietiltak, beskyttelsestiltak mot prisfall i det indre marked og utlikningstoll. Det er også innført instrumenter til markedsadgang med hovedformålet å beskytte EUs virksomheter mot handelsbarrièrer. Endelig hjelper EU utviklingsland med deres handel ved å redusere tollsatsene og innføre hjelpeprogrammer.
Prinsippet om frihandel
EU er verdens største eksportør og dessuten verdens største fellesmarkedsområde. Fri handel mellom EUs medlemmer var et av de grunnleggende prinsippene for etablering av unionen, og EU går på samme måte inn for å åpne verdenshandelen. EU arbeider også sammen med Verdens Handelsorganisasjon (WTO) om å lage regler for verdenshandel og fjerne handelshindringer mellom WTO-medlemmer.
Handelsavtaler (utvalg)
Transatlantic Trade and Investment Partnership - ble forhandlet med USA, men forhandlingene stanset i 2016 og ble endelig avsluttet av Rådet i 2019.
Helikopterulykken ved Turøy
Helikopterulykken ved Turøy (flight HKS241) fant sted 29. april 2016, litt før klokken 12 lokal tid. Et Airbus H225 Super Puma fra CHC Helikopter Service styrtet ved Skitholmen i Øygarden kommune i Vestland fylke, like ved øya Turøy (som da lå nord i Fjell kommune i Hordaland). 13 personer – to piloter og elleve passasjerer – omkom.
Ulykken
Helikopteret var på vei fra oljeplattformen Gullfaks B på Gullfaksfeltet i Nordsjøen til Bergen lufthavn, Flesland med 13 personer om bord.
Da helikopteret hadde rundt fem minutter igjen til Flesland løsnet helikopterets hovedrotor uten forvarsel fra helikopterkabinen. Helikopteret falt omtrent 640 meter før det traff en holme og satte denne i brann. Deler av helikopteret skled etter sammenstøtet ut i sjøen og ble senere funnet på én til ni meters dybde. Rotoren spant i luften i omtrent et halvt minutt før den landet på en annen holme flere hundre meter unna havaristedet. En amatørvideo publisert på TV 2 Nyhetene viser helikopterets hovedrotor som flyr som gjennom luften.
All helikoptertrafikk ble stanset og alle redningsenheter på Vestlandet ble satt i alarmberedskap. Det ble også opprettet et flyrestriksjonsområde rundt ulykkesstedet.
Forulykkede
Av de 13 som befant seg om bord var det elleve nordmenn, én brite og én italiener. Tolv menn og én kvinne omkom.
Passasjerene var ansatte i Statoil og forskjellige underleverandørselskaper. Fire var ansatt i Halliburton, tre i Aker Solutions, én i Schlumberger, én i Welltec, én i Karsten Moholt og én i Statoil. De to pilotene var ansatt i CHC Helikopter Service. Den 2. mai var alle navnene på de omkomne offentliggjort.
Havariundersøkelsen
Statens havarikommisjon for transport dro til ulykkesstedet kort tid etter ulykken. Den britiske flyhavarimyndigheten og den franske flyhavarimyndigheten sendte undersøkere for å bistå den norske kommisjonen. Helikopterfabrikanten Airbus Helicopters mobiliserte to eksperter som stedlig støtte til undersøkelsen. I tillegg bidro Det europeiske luftfartssikkerhetsbyrået med støtte til undersøkelsen.
Helikopterets kombinerte ferdsskriver og taleregistrator ble lokalisert av dykkere på ulykkesdagen. Den ble tatt opp og sendt til Storbritannia for uthenting av data. Avlesningen var vellykket og datasettet ble sendt tilbake til Norge for analyse.
Den 3. mai opplyste Statens havarikommisjon for transport i en pressekonferanse at de etter innledende undersøkelse og analyse av helikopterets taleregistrator kunne utelukke menneskelige feilhandlinger om bord i helikopteret.
28. juni publiserte Statens havarikommisjon en midlertidig rapport. Den fremhevet utmattingsbrudd i et planetgir i andre og siste trinn av girboksen som en sannsynlig årsak til ulykken. Et slikt brudd kan føre til momentan blokkering av girkassen. Deretter rives girhuset i stykker av rotorens bevegelsesenergi. Rapporten fant ingen feil ved vanlige vedlikeholdsrutiner. Det var montert magnetdetektorer som fanger opp metallspon i girkassen. Disse detektorene hadde ikke reagert og en antok at sprekkdannelsen primært har foregått internt i tannhjulet uten å ha avgitt nevneverdig spon. For å oppdage en slik skade måtte girkassen vært strippet helt ned og delene røngenundersøkt.
5. juli 2018 publiserte Statens havarikommisjon den endelige rapporten om Turøyulykken der havarikommisjonen presenterte 12 sikkerhetstilrådinger til European Aviation Safety Agency (EASA), European Commission (DG MOVE) og Airbus Helicopters.
Reaksjoner
Luftfartstilsynet utstedte 29. april 2016 et sikkerhetsdirektiv med flyforbud for helikoptre av typen EC225LP Super Puma, med unntak av flyvninger i forbindelse med søk- og redning. I Storbritannia stanset Civil Aviation Authority videre kommersielle passasjerflyginger med helikoptertypen. Produsenten av helikopteret, Airbus Helicopters, sluttet seg til flyforbudet og anbefalte stans i all passasjertransport med helikoptre av type EC225LP på verdensbasis. Andre varianter av Super Puma var ikke inkludert i anbefalingen. Den 1. mai ga Airbus Helicopters ut en ny pressemelding der de uttalte at de etter ny informasjon ikke lenger ville opprettholde denne anbefalingen, men at de grunnet hensynet til dem som var berørt av ulykken, fortsatt støttet avgjørelsene til norske og britiske luftfartsmyndigheter. Den 2. juni 2016 innførte Det europeiske luftfartssikkerhetsbyrå flyforbud for Super Puma-helikoptrene H225 og AS332 L2. Dette forbudet ble opphevet 8. oktober 2016, men både norske og britiske luftfartsmyndigheter valgte å opprettholde sine flyforbud inntil videre. Den 14. juli 2017 opphevet Luftfartstilsynet flyforbudet for H225 og AS332L2, og erstattet det med et sikkerhetsdirektiv som stilte krav til modifikasjoner, vedlikeholdsordning og bruken av typene. Britisk luftfartsmyndighet etablerte et tilsvarende direktiv. 14. mai 2020 ble de norske og britiske direktivene opphevet fordi det ble konstatert at alle krav i disse nå var ivaretatt gjennom de normale kanalene på europeisk nivå i EASA.